CELEX: 62008TN0581
Language: lt
Date: 2008-12-29 00:00:00
Title: Byla T-581/08 2008 m. gruodžio 29 d. pareikštas ieškinys byloje Perusahaan Otomobil Nasional prieš VRDT — Proton Motor Fuel Cell (PM PROTON MOTOR)

21.3.2009   
            
            
               LT
            
            
               Europos Sąjungos oficialusis leidinys
            
            
               C 69/42
            
         2008 m. gruodžio 29 d. pareikštas ieškinys byloje Perusahaan Otomobil Nasional prieš VRDT — Proton Motor Fuel Cell (PM PROTON MOTOR)
   
   (Byla T-581/08)
   (2009/C 69/95)
   Kalba, kuria surašytas ieškinys: anglų
   Šalys
   
      Ieškovė: Perusahaan Otomobil Nasional Sdn. BHD (Shah Alam, Malaizija), atstovaujama advokatų J. Blind, C. Kleiner ir S. Ziegler
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Proton Motor Fuel Cell GmbH (Štarnbergas, Vokietija)
   Ieškovės reikalavimai
   
               —
            
            
               Panaikinti 2008 m. spalio 9 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 1675/2007-1, patenkinti protestą Nr. 501 306 dėl visų prekių ir paslaugų ir atmesti Bendrijos prekių ženklo paraišką Nr. 2 296 408; ir
            
         
               —
            
            
               Nurodyti atsakovui ir, prireikus, kitai procedūros Apeliacinėje taryboje šaliai atlyginti bylinėjimosi išlaidas, patirtas šiame procese ir procedūroje Apeliacinėje taryboje.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: Kita procedūros Apeliacinėje taryboje šalis
   
      Prašomas įregistruoti Bendrijos prekių ženklas: figūrinis prekių ženklas „PM PROTON MOTOR“ 7, 9 ir 42 klasių prekėms ir paslaugoms — paraiška Nr. 2 296 408
   
      Prekių ženklo ar žymens, kuriuo grindžiamas protestas, savininkas: ieškovė
   
      Prekių ženklas ar žymuo, kuriuo grindžiamas protestas: Bendrijos žodinis prekių ženklas „PROTON“ (registracijos Nr. 198 564) 12 ir 37 klasių prekėms ir paslaugoms; Bendrijos figūrinis prekių ženklas „PROTON“ (registracijos Nr. 1 593 201) 12 ir 37 klasių prekėms ir paslaugoms; Jungtinės Karalystės prekių ženklas „PROTON“ serijos prekėms (registracijos Nr. 1 322 343) 37 klasės paslaugoms; Jungtinės Karalystės erdvinis prekių ženklas „PROTON“ (registracijos Nr. 2 227 660) 12 ir 37 klasių prekėms ir paslaugoms; Jungtinės Karalystės žodinis prekių ženklas „PROTON DIRECT“ (registracijos Nr. 2 182 057) 12 klasės prekėms; Beniliukso, Danijos, Suomijos, Vokietijos, Graikijos, Airijos, Portugalijos ir Ispanijos žodinis prekių ženklas „PROTON“.
   
      Protestų skyriaus sprendimas: visiškai patenkinti protestą
   
      Apeliacinės tarybos sprendimas: panaikinti ginčijamą sprendimą ir atmesti protestą
   
      Ieškinio pagrindai: Tarybos reglamento Nr. 40/94 8 straipsnio 1 dalies b punkto pažeidimas, nes Apeliacinė taryba klaidingai nustatė, kad buvo pavojus supainioti nagrinėjamus prekių ženklus; Tarybos reglamento Nr. 40/94 8 straipsnio 5 dalies pažeidimas, nes Apeliacinė taryba nenustatė, kad protesto procedūroje nagrinėtas prekių ženklas buvo plačiai žinomas Jungtinėje Karalystėje